ઓક્ટોબર ૨૯

૨૯ ઓક્ટોબર નો દિવસ ગ્રેગોરીયન પંચાંગ મુજબ વર્ષનો ૩૦૨મો (લિપ વર્ષ દરમ્યાન ૩૦૩મો) દિવસ છે. આ દિવસ પછી વર્ષ પુરું થવામાં ૬૩ દિવસ બાકી રહે છે. 

 મહત્વની ઘટનાઓ 
 ૧૭૮૭ – મોઝાર્ટના ઓપેરા ડોન જીઓવાન્નીનું પ્રાગમાં પ્રથમ જાહેર પ્રદર્શન યોજાયું.
 ૧૮૬૩ – જીનીવામાં યોજાયેલા અઢાર દેશોના સંમેલનમાં આંતરરાષ્ટ્રીય રેડ ક્રોસની રચના કરવા સંમતિ સધાઈ.
 ૧૯૨૩ – ઓટ્ટોમન સામ્રાજ્યના વિસર્જન બાદ તુર્કી પ્રજાસત્તાક બન્યું.
 ૧૯૪૧ – પેરાશુટ રેજિમેન્ટની સ્થાપના કરવામાં આવી.
 ૧૯૬૯ – ARPANET પર સૌપ્રથમ કમ્પ્યુટર-થી-કમ્પ્યુટર કડી સ્થાપિત કરવામાં આવી.
 ૧૯૯૯ – ભારતના ઓડિશામાં ભીષણ ચક્રવાતે વિનાશ વેર્યો.
 ૨૦૦૫ – ભારતમાં દિલ્હી ખાતે બોમ્બ વિસ્ફોટોમાં ૬૦થી વધુ લોકો માર્યા ગયા.
 ૨૦૦૮ – પાકિસ્તાનના બલુચિસ્તાનમાં ભૂકંપના ઝટકા આવ્યા, જેમાં ૨૦૧૫ લોકોના મોત થયા.
 ૨૦૧૫ – ચીને ૩૫ વર્ષ બાદ પોતાની એક સંતાનની નીતિનો અંત લાવવાની જાહેરાત કરી.

 જન્મ 
 ૧૯૯૬ – સ્વપ્ના બર્મન, ભારતીય હેપ્ટાથ્લીટ

 અવસાન 
 ૧૯૪૯ – જ્યોર્જ ગુર્જિયેફ, પશ્ચિમના દેશોના જાણીતા વિચારક અને ચિંતક (જ. ૧૮૭૭)
 ૧૯૮૮ – કમલાદેવી ચટ્ટોપાધ્યાય, ભારતીય સમાજ સુધારક, સ્વાતંત્ર્ય સેનાની તથા ભારતીય હસ્તકલાના ક્ષેત્રમાં પુનરુત્થાન લાવનારા ગાંધીવાદી મહિલા (જ. ૧૯૦૩)
 ૨૦૨૦ – કેશુભાઈ પટેલ, ભારતીય રાજકારણી અને ગુજરાતના પૂર્વ મુખ્યમંત્રી (જ. ૧૯૨૮)

 તહેવારો અને ઉજવણીઓ 

 બાહ્ય કડીઓ 
 બી.બી.સી.(BBC): આજનો દિવસ 

શ્રેણી:ઓક્ટોબર